স্টাফ রিপোর্টার ॥ শহরের কোর্ট স্টেশন এলাকায় মাছ বাজারে অভিযান চালিয়ে ইলিশ মাছ জব্দ করেছে ভ্রাম্যমান আদালত। এ সময় ইলিশ বিক্রেতারা পালিয়ে যায়। গতকাল রোববার সকাল প্রায় সাড়ে ৯টার দিকে হবিগঞ্জ সদর উপজেলা নির্বাহী অফিসার মর্জিনা আক্তারের নেতৃত্বে এ অভিযান চালানো হয়। ভ্রাম্যমান আদালতের উপস্থিতি টের পেয়ে ইলিশ বিক্রেতারা পালিয়ে যায়। পরে ৩৮ টি ইলিশ জব্দ করা হয়। ভ্রাম্যমান আদালত চলাকালে জেলা মৎস্য কর্মকর্তা শহিদুল ইসলাম ভূইয়া উপস্থিত ছিলেন। এ ব্যাপারে মৎস্য কর্মকর্তা শহিদুল ইসলাম জানান, ৭ অক্টোবর থেকে ২২ অক্টোবর পর্যন্ত ইলিশ মাছ ধরা ও ক্রয়-বিক্রয় নিষিদ্ধ রয়েছে। এরই প্রেক্ষিতে এই অভিযান চালানো হয়।